Neuendorf (SO)

Neuendorf l'è un cumün sgüisser del distret de Gäu, in del Canton Suleta. El gh'ha pü u manch  abitant, una süperfis de 7.13 km², e l se tröva ad una altitüden de 437 meter sura 'l nivel del mar.

El cumün de Neuendorf l'è tacaa ai cumün de Egerkingen, Fulenbach, Härkingen, Niederbuchsiten, Oberbuchsiten, Wolfwil.

 Istoria 
L'istoria de Neuendorf la scumencia in del 1100 cunt el menziunà, per la prima völta, 'l vilagg ciamaa Werthe. Ad ovest del paes gh'era 'l vilagg ciamaa Kipf, che 'l vegn menziunaa in de l'an 1308 in relaziun ad un at de propredaa d'una desema de fen. In di agn intra 'l 1400 e 'l 1600 tröum, in di palpee del lögh, tücc e trii i nom Kipf, Werd e Nüwendorf, vün arent a l'olter. L'è prupabel ch'un bel di han tacaa sü a fà sü di cà lungh el riaa a est de Kipf, e alura han ciamaa chel nöf toch de paes chi "nüwe Dorf", ciuè "nöf paes". Chel nom chi alura 'l s'è faa strada e insci, del 1600 in pö, in tücc i palpee uficiaj tröum el nom Neuendorf. In del 1654 un gran fögh l'ha brüsaa via, in del toch süperiur del paes, 40 cà cunt tecc de paja e anca la nöa Gesa che l'eva stada fada sü dumà trii agn inans. In del 1767 gh'è staa 'n olter gran fögh che l'ha traa in scender dudes cà e sedes granee.

 Ligam de föra 
 Official website 

Categoria:Cumün del Canton Soleta